Jāņamuiža
Šis raksts ir par dzelzceļa staciju. Par ciemu Priekuļu pagastā skatīt rakstu Jāņmuiža (Priekuļu pagasts). Jāņamuiža ir ceļa postenis Jāņmuižā, Cēsu novada Priekuļu pagastā. Jāņamuižā pietur dīzeļvilcieni, kas kursē līnijā Rīga—Lugaži (maršrutos Rīga—Valmiera un Rīga—Valga). Jāņamuiža ir ceļa postenis, kas apkalpo pāreju no divceļu posma Cēsis—Jāņamuiža (kur Cēsu virzienā ir ilgstošs ceļa kāpums) uz vienceļa posmu Jāņamuiža—Lode, tomēr "Latvijas dzelzceļa" dokumentos tā ir pieminēta kā stacija. Bez 2 pārmijām, 2 sliežu ceļiem un 1 perona šeit ir arī aizsargstrupceļš. Pieturas punktā nav biļešu kases.